ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026258
ขอความอนุเคราะห์จัดสรรค่าใช้จ่ายในชีวิตประจำวัน ให้แก่ผู้ร้อง ชื่อ.....ผู้ร้องไม่ได้ประกอบอาชีพเนื่องจากว่าเป็นผู้พิการด้านการเคลื่อนไหว ซึ่งเคยประกอบอาชีพเป็นผู้ขับรถโดยสารแท็กซี่สาธารณะ และพนักงานรักษาความปลอดภัย โดยเมื่อครั้งเคยทำงานเป็นพนักงานรักษาความปลอดภัย ต้นสังกัดให้ไปฉีดวัคซีนเพื่อป้องกันไวรัส COVID-19 หลังจากฉีดวัคซีนมาผู้ร้องมีอาการ มือชา เวียนหัว ตาลาย และเดินไม่สะดวก (ไม่ได้ระบุช่วงเวลาเกิดเหตุที่แน่ชัด) นับแต่นั้นเป็นต้นมาจึงต้องหยุดการทำงานเอาไว้ก่อน โดยตนอาศัยอยู่กับภรรยา อายุ 56 ปี ไม่ได้ประกอบอาชีพเช่นเดียวกันเนื่องจากว่าเมื่อช่วง 1 อาทิตย์ที่ผ่านมานั้นภรรยาลื่นล้มกระแทกพื้นอย่างแรงจนมีอาการเจ็บภายใน (ยังไม่ได้พบแพทย์) และทำงานไม่ได้ และมีบุตรสาว 1 คน อายุ 19 ปี กำลังศึกษาอยู่มหาวิทยาลัยหอการค้าไทย  ผู้ร้องมีบัตรประจำตัวคนพิการ แต่ยังไม่ได้เงินเบี้ยยังชีพเนื่องจากรอลูกสาวยื่นเรื่องให้ โดยบุตรสาวเอาเงินจากตอนที่ภรรยายังทำงานได้ ใช้ในการเล่าเรียน  โดยตนเองและครอบครัวมีภาระค่าใช้จ่าย อาทิ ค่าน้ำประปาค่าไฟฟ้าและค่าห้องรวมกันประมาณ 2,300 บาท (สองพันสามร้อยบาทถ้วน) ค่าใช้จ่ายในชีวิตประจำวัน เมื่อรวมแล้วจะตกอยู่ที่เดือนละ 5,000 บาท (ห้าพันบาทถ้วน)  ปัจจุบันค้างค่าเช่าห้องอยู่ 1 เดือน เป็นเงินประมาณ 1,800 บาท (หนึ่งพันแปดร้อยบาทถ้วน)  มีหนี้สินกับบัตรเครดิตกสิกรไทย และของธนาคารออมสิน  ซึ่งจากกรณีดังกล่าว ส่งผลให้ผู้ร้องและครอบครัวได้รับความเดือดร้อนในการยังชีพเป็นอย่างมาก มีรายได้ไม่เพียงพอกับค่าใช้จ่าย จึงประสงค์ขอความอนุเคราะห์ให้มีการจัดสรรค่าใช้จ่ายในชีวิตประจำวันให้แก่ผู้ร้อง เพื่อบรรเทาความเดือดร้อนต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata